מתוך יומן המסע של יהל יונסי , תלמידת יב' 3 ,חברת המשלחת לפולין תשע"ח

כדי שהרוע ינצח צריך הרבה אנשים טובים שלא יעשו דבר, וכדי שהרוע לא ינצח צריך הרבה אנשים שיעשו דברים טובים.  
אני כבר ביום הרביעי של המסע ובכל מקום בוא אני דורכת המשפט הזה מלווה אותי.  
הרוע נמצא פה בכל מקום, אפשר להרגיש אותו. בכל דרגש, בסוליה של כל נעל, בשפופרת של כל מקלחת, ובפחון של כל הגז.  
הוא חודר אלי, עמוק, וצובע את האופטימיות הילדותית שעוד יש בי בצבע שחור. הוא חודר אליי ומנסה להשמיד כל אמון שאי פעם רכשתי ליצור הזה שנקרא "אדם".  
ואז כשאני ממש על הקצה מגיע לו הטוב, הוא מספר לי על אנשים שבתקופות הכי חשוכות שיש, בחרו להדליק את האור, בחרו לא לעצום עיניים לזוועה, בחרו בטוב.  
פה על אדמת פולין, על האדמה שבה הרוע ניצח את הטוב אבל אנשים טובים ניצחו את הרוע אני רוצה לבקש מכם לא לתת לו לנצח. אני רוצה לבקש מכם שתהיו אקטיביים, פעילים, ערים לצורכי החברה, אכפתיים, קשובים, ופקוחי עיניים לצרות של האחר. הושיטו יד לעזרה גם כשקצרה ידכם, בחרו במודע לא לתת לרוע לשלוט, בחרו במודע פשוט לאהוב, לעזור, לשמח, לשמוח, להדליק אור ולעשות טוב. כי כדי שהרוע ינצח צריך הרבה אנשים טובים שלא יעשו דבר וכדי שהרוע לא ינצח צריך הרבה אנשים שיעשו דברים טובים.  
יהל יונסי   
המשלחת לפולין 2017